**HRVATSKI JEZIK**

**VRIJEME OSTVARIVANJA:** od 23. do 27. ožujka 2020.

**BROJ SATI NASTAVE:** 4

**PODRUČJA PREDMETA I TEME**

**Hrvatski jezik**

Hrvatska narječja

(4 sata)

**NAPOMENA UČENIKU:**

U ovome tjednu naučit ćeš hrvatska narječja.

Učenje i rješavanje zadataka možeš organizirati kad ti najviše odgovara. **Važno je da poštuješ rok za slanje završenih zadataka učiteljici.**

Pogledaj animaciju *Učiti kako učitii* i podsjeti se kako si možeš olakšati samostalno učenje.

<https://www.powtoon.com/online-presentation/ejje5J5sbOr/uciti-kako-uciti-s-umnom-mapom/>

**HRVATSKA NARJEČJA**

**UDŽBENIČKA JEDINICA:** *Hrvatska narječja*

**ODGOJNO-OBRAZOVNI ISHODI:**

**Nakon učenja udžbeničke jedinice *Hrvatska narječja* moći ćeš:**

Opisati rasprostranjenost hrvatskih narječja u Republici Hrvatskoj.

Opisati obilježja štokavskog, kajkavskog i čakavskog narječja s obzirom na glasove, glasovne promjene, oblike riječi i riječi stranoga podrijetla.

Prepoznavati riječi na različitim narječjima i pronalaziti odgovarajuće zamjene na hrvatskom standardnom jeziku.

Izraditi vlastiti obrazovni digitalni materijal.

**REZULTATI UČENJA**

Udžbeničku jedinicu *Hrvatska narječja* svladao/svladala si ako na kraju svih aktivnosti pošalješ učitelju:

**- bilješke o udžbeničkoj jedinici Hrvatska narječja**

**- vlastiti digitalni sadržaj o narječjima hrvatskoga jezika**

**Rok za slanje: 27. 3. 2020. do 19 sati**

**OPIS AKTIVNOSTI**

**1. aktivnost – Koje je narječje?**

Promotri dobro fotografiju *Zida od poezije*. Na zidu se nalaze izabrani stihovi pjesnika „*poeta oliveatusa“*. Predvidi na temelju pročitanih stihova u tablici kojem narječju pripadaju.




|  |  |
| --- | --- |
| STIHOVI | PREDVIĐANJE NARJEČJA |
| „A co ako te more poguco  A co ako te nevera izi  A co ako te vej ni  A co ako ni co“  *Joško Božanić* |  |
| „Nisu li već odavno tu  bivajući tamo?“  *Mladen Machiedo* |  |
| „F Knigi piše da je Bog  čoveka od zemle napravil.  Je, ali od one zemle  na kojoj se čovek rodi.“  *Ivan Golub* |  |

U bilježnicu zapiši ime pjesnika i narječje. Napiši kratak zaključak na temelju čega si predvidio/predvidjela o kojem je narječju riječ u izabranim stihovima.

**Aktivnost se smatra završenom kada u bilježnicu napišeš ime pjesnika, narječje i zaključak. Odgovor ne moraš slati učiteljici.**

**2. aktivnost – Rasprostranjenost hrvatskih narječja**

Prouči dobro kartu hrvatskih narječja i riješi zadatke koji su zadani. Odgovore napiši u bilježnicu.



**Aktivnost se smatra završenom kad si riješio sve zadatke i zalijepio/zalijepila kartu u bilježnicu. Kartu ne moraš slati učitelju.**

**3. aktivnost – Čitanje udžbeničke jedinice i pisanje bilježaka**

Pročitaj udžbeničku jedinicu ***Hrvatska narječja***.

Pomoćna pitanja za pisanje bilježaka:

*Koja su narječja hrvatskoga jezika?*

*Po kojoj su vrsti riječi narječja dobila ime? Napiši tu riječ na sva tri narječja.*

*Koji se govori javljaju u svakom narječju s obzirom na odraz glasa ě? ( dvoglasnika)*

*Navedi tri osobine koje se odnose na glasove u svakom narječju i napišite primjer za svaku osobinu.*

*Kako se u svakom narječju provode glasovne promjene? Napiši primjer.*

*Navedi jednu osobinu koja se odnosi na oblike riječi u svakom narječju. Napiši primjer.*

*Koje riječi stranoga podrijetla pronalazimo u svakom narječju? Navedi primjere.*

*Pronađi na karti u udžbeniku svoje mjesto i napiši kojim se narječjem i kojim govorom služe stanovnici tvoga mjesta.*

***Bilješke organiziraj tako da za svako narječje napišeš posebne bilješke s naslovom: Štokavsko narječje, Kajkavsko narječje i Čakavsko narječje. Podijeli ih u manje strukturne cjeline: npr.geografska rasprostranjenost narječja, osobitosti govora, glasova, glasovne promjene, koji oblik ima upitna zamjenica u pojedinom narječju***

**Bilješke piši u bilježnicu za Hrvatski jezik.**

**4. aktivnost – Digitalne igre**

Prepoznaj kojem narječju pripadaju odabrani stihovi hrvatskih književnika.

<https://h5p.org/h5p/embed/480340>

Odredi kojem narječju pripadaju ponuđene riječi s njihovim značenjima.

<https://wordwall.net/embed/5146900c5150471ca4b3c7435584ee17?themeId=46&templateId=2>

Odredi značenje riječi iz hrvatskih narječja.

<https://h5p.org/h5p/embed/482779>

Razvrstaj riječi prema narječju kojem pripadaju.

<https://wordwall.net/play/902/022/996>

Poveži riječi kajkavskoga narječja sa značenjem riječi na hrvatskom standardnom jeziku.

<https://wordwall.net/play/491/820/298>

Tvoji vršnjaci iz Dalmacije zadali su neke riječi za koje misle da im nećeš znati značenje. Pridruži riječima ponuđene riječi na hrvatskom standardnom jeziku.

<https://learningapps.org/watch?v=pzzucepyn18>

**5. aktivnost – Vlastiti digitalni sadržaj – zadatak za vrednovanje aktivnosti**

**Stvori vlastiti digitalni obrazovni sadržaj o hrvatskim narječjima i govorima: igru, grafički prikaz, animaciju ili slikokaz u digitalnom alatu u kojem se dobro snalaziš. Tim ćeš digitalnim obrazovnim sadržajem pokazati da si istražio/istražila hrvatska narječja i govore i predstavit ćeš ono što si naučio/naučila. U Izradi vlastitoga digitalnoga sadržaja pomoći će ti tvoje bilješke.**

**Vrednovat će se:** *kako si prikupio/prikupila podatke o temi, organizacija prikupljenih podataka u digitalni oblik, tehnička izvedba*

*Da bi mogao/mogla što bolje napraviti vlastiti digitalni obrazovni sadržaj pogledaj praktične vodiče za rad u pojedinim digitalnim alatima.*

Kahoot!

<https://www.powtoon.com/online-presentation/cihz4Vm101p/kahoot/>

Learningapps

<https://www.powtoon.com/online-presentation/fX3gxch56i0/learningapps/>

Wordwall

<https://www.powtoon.com/online-presentation/dD709NDPcBZ/wordwall/>

**Aktivnost se smatra završenom kada vlastiti digitalni obrazovni sadržaj ili poveznicu pošalješ učiteljici u virtualnu učionicu. Učiteljica će ti poslati povratnu informaciju o tvojom zadatku.**

**6. aktivnost – Hrvatski zvučni atlas – poslušaj ljepotu hrvatskih govora**

Hrvatski zvučni atlas – zvučni atlas hrvatskih govora

<http://hrvatski-zvucni-atlas.com/interaktivni-zemljovid?fbclid=IwAR3noEEaAI6SP_NpeAw_GSgyuuMXXI5ijloxllgs_SnlSNxUnUNjU_RrzxI>

**Kako rabiti atlas?**

U **Zvučnome atlasu hrvatskih govora** pohranjeni su zvučni zapisi dijalektnih inačica 70 rečenica hrvatskoga standardnoga jezika koje izgovaraju izvorni govornici pojedinoga mjesnoga govora.

Da biste poslušali kako zvuči neka od tih rečenica u pojedinom govoru, učinite sljedeće:

1. Kliknite mišem na jedan od redaka u lijevome stupcu tablice ispod zemljovida. U desnome stupcu pojavit će se rečenice relevantne za odabranu kategoriju.

2. Kliknite mišem u desnome stupcu na rečenicu što je želite čuti. Slova u toj rečenici obojit će se u plavo, a na zemljovidu će se pojaviti balončići uz mjesta kojih su izvorni govori zastupljeni u atlasu.

3. Kliknite mišem na balončić uz mjesto za koje želite čuti kako se u njemu izgovara odabrana rečenica i poslušajte zvučni zapis.

4. Želite li čuti kako se odabrana rečenica izgovara u nekom drugom govoru iz atlasa, kliknite na balončić uz odgovarajuće mjesto ili pak ponovite korake 1. do 3. za neku drugu rečenicu.